text: নওয়াব আলী একজন বাংলাদেশী চিকিৎসক এবং শিক্ষায়তনিক ব্যক্তি ছিলেন। তিনি পূর্ব পাকিস্তান প্রাদেশিক পরিষদের নির্বাচিত সদস্য ছিলেন। তিনি ঢাকা মেডিকেল কলেজের প্রথম বাংলাদেশি অধ্যক্ষ ছিলেন।
  
  প্রাথমিক জীবন 
  নওয়াব আলী ১৯০২ সালে তৎকালীন অবিভক্ত ভারতের (বর্তমানে বাংলাদেশে) চাঁদপুর জেলার মতলব উত্তর উপজেলায় জন্মগ্রহণ করেন।
  
  শিক্ষা এবং কর্মজীবন 
  নওয়াব আলী মুন্সিগঞ্জ উচ্চ বিদ্যালয় থেকে প্রবেশিকা এবং ঢাকা কলেজ থেকে এইচএসসি পাস করেন। ১৯২৭ সালে তিনি কলকাতা মেডিকেল কলেজ থেকে এমবিবিএস পাস করেন। ১৯৪৪ সালে তিনি এমআরসিপি লাভ করেন। ১৯৫৮ সালে তিনি এফআরসিপি পান। 
  
  তিনি মেডিসিনের একজন প্রখ্যাত অধ্যাপক ছিলেন। তিনি ঢাকা মেডিকেল কলেজের মেডিসিন বিভাগের প্রধান ছিলেন, এবং একই সাথে তিনি কলেজটির অধ্যক্ষ হিসেবে দায়িত্ব পালন করেন। তিনি এই প্রতিষ্ঠানের প্রথম বাংলাদেশী (তত্কালীন পূর্ব পাকিস্তান) অধ্যক্ষ ছিলেন। তিনি ঢাকা বিশ্ববিদ্যালয়ের মেডিসিন অনুষদের ডিনও ছিলেন। তিনি তৎকালীন অল পাকিস্তান মেডিকেল অ্যাসোসিয়েশনের সভাপতি ছিলেন। তিনি আইসিডিডিআরবি-এর অধীনে মতলবে একটি উদরাময় হাসপাতাল প্রতিষ্ঠা করেন।
  
  রাজনীতি
   তিনি ১৯৬২ সালে পূর্ব পাকিস্তানের আইনসভার সদস্য হিসেবে নির্বাচিত হন।
  
  মৃত্যু 
  নওয়াব আলী ১৯৭৭ সালের ৪ আগস্ট ঢাকায় মৃত্যুবরণ করেন।
  
  সন্মাননা 
  ২০০৩ সালে জাতীয় সংসদ তাঁকে নিয়ে একটি শোক প্রস্তাব পাস করে এবং ২০০৫ সালে বাংলাদেশ ডাক বিভাগ তার সম্মানে একটি স্মারক ডাকটিকিট জারি করে।
  
  তথ্যসূত্র 
  
  বিষয়শ্রেণী:১৯৭৭-এ মৃত্যু
  বিষয়শ্রেণী:১৯০২-এ জন্ম
  বিষয়শ্রেণী:ঢাকা কলেজের প্রাক্তন শিক্ষার্থী
  বিষয়শ্রেণী:বাংলাদেশী চিকিৎসক
  বিষয়শ্রেণী:মতলব উত্তর উপজেলার ব্যক্তি
  বিষয়শ্রেণী:চাঁদপুর জেলার ব্যক্তি
  বিষয়শ্রেণী:বৃহত্তর মতলবের রাজনীতিবিদ
  বিষয়শ্রেণী:চাঁদপুর জেলার রাজনীতিবিদ
title: নওয়াব আলী